Anders Bolt-Evensen

Oskar Bjørnlandsvei 7

1712 Grålum Sarpsborg, 17.12.2012

# Søknad om praksisplass i deres bedrift

Jeg er en 25 år ung, arbeidssøkende og ugift mann som herved tillater seg å søke om en praksisplass i deres bedrift. Som person er jeg stille og rolig, hjelpsom, arbeidsom, ærlig, men også vennlig.

I min utdannelse har jeg studert informatikk ved Høgskolen i Østfold på Remmen i Halden. Der har jeg fått utdannelse i programmering i C, C++, C# .NET og Java, og databaseutvikling i MySQL, PostgreSQL og MS SQL Server. I tillegg har jeg under utdannelsen fått kjennskap til operativsystemet Linux. På privat basis har jeg også kjennskap til Mac OS X og FreeBSD. Jeg lærer gjerne å bruke eventuelle andre systemer dere måtte bruke.

Nå er jeg klar for å tre ut i arbeidslivet. Jeg ser frem til å få et positivt svar fra dere, og jeg stiller mer enn gjerne til et intervju dersom dette er aktuelt.

Ha en fortsatt fortreffelig dag!

Med vennlig hilsen

Anders Bolt-Evensen