Anders Bolt-Evensen

Oskar Bjørnlandsvei 7

1712 Grålum *Sarpsborg, 17.12.2012*

BEDRIFT

Adresse

Postnr Poststed

**Att.: Kontaktperson**

# Bilde_powerknappSats på meg – dere kommer ikke til å angre!

Ser dere etter en IT-medarbeider som kan bidra i en hektisk hverdag, og det helt uten lønnskostnader for deres bedrift? I så fall ber jeg om at dere leser videre.

Jeg er en 25 år ung, arbeidssøkende og ugift mann som herved tillater seg å søke om en praksisplass i deres bedrift. Jeg er nylig ferdig med min utdannelse og er dermed arbeidssøkende. I den anledning har jeg fått tilsagn fra NAV om en såkalt praksisplass. Det betyr at jeg kan hospitere inntil tre måneder ute hos en relevant bedrift, der NAV dekker alle kostnader. Det vil naturlig nok være mitt mål å kunne få jobb hos dere etter at hospiteringsoppholdet er slutt, men dette er dog ingen betingelse.

En slik praksisplass vil gi meg nyttig erfaring og forhåpentlig god lærdom. Det vil også være mitt mål at jeg, med min kompetanse, vil kunne bidra positivt til deres bedrift. Kort sagt; en vinn-vinn situasjon.

I meg vil dere få en person som er pliktoppfyllende og arbeidsom. Lærevillig og alltid på jakt etter ny lærdom. I min utdannelse har jeg studert informatikk ved Høgskolen i Østfold på Remmen i Halden. Der har jeg fått utdannelse i programmering i C, C++, C# .NET og Java, og databaseutvikling i MySQL, PostgreSQL og MS SQL Server. I tillegg har jeg under utdannelsen fått kjennskap til operativsystemet Linux. På privat basis har jeg også kjennskap til Mac OS X og FreeBSD. Jeg lærer gjerne å bruke eventuelle andre systemer dere måtte bruke.

Det vil glede meg om dere finner meg og mine kvalifikasjoner interessante. Jeg håper dermed at jeg blir positivt mottatt når jeg i nær fremtid tar kontakt med dere for å følge opp denne søknad. I så fall ser jeg frem til et eventuelt intervju der jeg kan fortelle mer om meg selv og min bakgrunn.

Ha en fortreffelig dag videre.

Med vennlig hilsen

Anders Bolt-Evensen

*Vedlegg: CV*